
	Εταιρεία Μελέτης

Πολιτισμικής Ετερότητας

Ποιητική βραδιά

στο πλαίσιο της εκδήλωσης

ΕΠΙΤΡΕΠΕΤΑΙ

στο Σπίτι της Κύπρο

Πολλοί ήταν οι φίλοι της ποίησης που παρακολούθησαν, την Τετάρτη 18 Δεκεμβρίου 2019, την ποιητική βραδιά που πραγματοποίησε, στο Σπίτι της Κύπρου στην Αθήνα, η  Εταιρεία Μελέτης Πολιτισμικής Ετερότητας (Ε.Μ.Π.Ε.).

Η ποιητική βραδιά,  σε ιδέα και οργάνωση του δρος Φώτη Καγγελάρη, συνδιοργανώθηκε από την Ε.Μ.Π.Ε. και το Σπίτι της Κύπρου στο πλαίσιο της βασικής εκδήλωσης της Εταιρείας  «Επιτρέπεται». Τον συντονισμό και την παρουσίαση της βραδιάς είχε η ποιήτρια Ντίνα Λιλή,

Όπως διαβάζουμε στο συνολικό πρόγραμμα της εκδήλωσης «Επιτρέπεται», ο σύγχρονος άνθρωπος ζει σε έναν ελεγχόμενο και κατευθυνόμενο κόσμο, όπου του επιβάλλεται να είναι επίπλαστος ή επιβαλλόμενος εαυτός, χωρίς να του δίνεται η δυνατότητα να το ανακαλύψει.  Με επιθυμίες à la carte, διαμορφωμένες από πολιτικοοικονομικές σκοπιμότητες και ως Δούρειο Ίππο την κοινωνική δικτύωση, όλα επιτρέπονται και τίποτα δεν απαγορεύεται (διότι οι απαγορεύσεις είναι εργαλεία δημιουργίας προσωπικών επιθυμιών). Επιβεβλημένη και ατέρμονη τέτοιων επιθυμιών η απόλαυση.  Η βραδιά ποίησης εκ των πραγμάτων, μετατρέπεται και σε βραδιά διάδρασης. Όλοι μας, ακούγοντας κάθε ποίημα, αναπόφευκτα, θα βάζουμε με το νου το δικό μας σημείο στίξης, όμοιο ή άλλο από του ποιητή (ισχύει και το μόριο ΔΕΝ).

Ποιήματά τους διάβασαν, η Κατερίνα Αγγελάκη Ρουκ, ο Γιώργος Βέης, ο Γιώργος Βέλτσος, ο Χάρης Βλαβιανός, η Ιουλίτα Ηλιοπούλου, η Φροσούλα Κολοσιάτου, ο Γιώργος Μαρκόπουλος, ο Γιώργος Ίκαρος Μπαμπασάκης, η Φλώρα Ορφανουδάκη, ο Τίτος Πατρίκιος, η Νάντια Στυλιανού και η Δήμητρα Χριστοδούλου.

